Týmto návrhom sa menia dve existujúce nariadenia, nariadenie (EÚ) 2017/1938 o opatreniach na zaistenie bezpečnosti dodávok plynu a nariadenie (ES) 715/2009 o podmienkach prístupu do prepravných sietí pre zemný plyn. Vychádza z existujúceho rámca pre bezpečnosť dodávok plynu a pravidiel vnútorného trhu s plynom, pričom dopĺňa ďalšie opatrenia potrebné na zaistenie bezpečnosti dodávok zemného plynu v Únii v súvislosti so závažnou energetickou krízou spôsobenou nedávnymi zmenami geopolitickej situácie.

Na tento účel sa určením povinnej minimálnej úrovne objemu plynu v zásobníkoch posilní bezpečnosť dodávok pred zimou 2022/2023 a na nasledujúce zimné obdobia. Povinná certifikácia prevádzkovateľov zásobníkov zabezpečí vylúčenie potenciálnych rizík pre bezpečnosť dodávok vyplývajúcich z vplyvu na kritickú skladovaciu infraštruktúru. Napokon sa bude stimulovať využívanie skladovania, a to tak, že používateľov bude možné oslobodiť od prepravných taríf na vstupe do zásobníkov alebo výstupe z nich.

–Komisia a Koordinačná skupina pre plyn vykonali vo februári 2022 celoúnijnú posilnenú analýzu pripravenosti na riziká. Z tejto analýzy vyplynulo, že hoci zima 2021/2022 bola napokon bezpečná, mohlo by existovať riziko nedostatočného uskladnenia plynu pred nasledujúcou zimu 2022/2023. Optimalizácia skladovacích kapacít počas vtlačnej sezóny by si vyžadovala okamžité vtláčanie plynu od začiatku vtlačnej sezóny (apríl 2022). Takýmito včasnými opatreniami by sa znížili riziká úzkych miest pri napĺňaní zásobníkov počas možných narušení z východu, ktoré by si vyžadovali prepravu plynu do úložísk inými trasami.

Vzhľadom na naliehavosť návrhu, ktorý sa predkladá v reakcii na neočakávanú geopolitickú krízu a ktorý je potrebné urýchlene prijať s cieľom zabezpečiť naplnené zásobníky pred vykurovacou sezónou, museli byť konzultácie so zainteresovanými stranami menej formálne. Napriek tomu sa uskutočnili cielené konzultácie so zainteresovanými stranami, a to aj prostredníctvom Koordinačnej skupiny pre plyn, ako aj rôzne dvojstranné konzultácie s kľúčovými zainteresovanými stranami, odborníkmi z odvetvia a členskými štátmi.

3.VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU

Iniciatíva je v súlade so zásadou proporcionality. Vzhľadom na bezprecedentnú geopolitickú situáciu a závažnú hrozbu pre spotrebiteľov a hospodárstvo EÚ v prípade narušenia dodávok plynu existuje jasná potreba koordinovaných a naliehavých opatrení. Napriek naliehavosti sa v návrhu zohľadňuje skutočnosť, že členské štáty budú potrebovať určitý čas na to, aby zaviedli potrebné opatrenia na zabezpečenie naplnenia zásobníkov. V návrhu sa preto stanovuje mechanizmus postupnosti pri zavádzaní, t. j. pravidlá, ktoré sú menej prísne na rok 2022 ako na nasledujúce roky (napr. nižší cieľ naplnenia, menej priebežných cieľov, povinnosť Komisie zohľadniť obmedzený čas uplatňovania pri jeho presadzovaní). Návrh teda neprekračuje rámec toho, čo je nevyhnutné na dosiahnutie cieľov stanovených v súčasnom nástroji. Navrhované opatrenia sa považujú za primerané a v čo najväčšej miere vychádzajú z existujúcich prístupov. Podpora solidárnych opatrení a požiadavka na naplnenie účinne zabezpečujú, aby na regionálnej úrovni boli minimalizované riziká spojené s bezpečnosťou dodávok. Výber požadovanej úrovne naplnenia sa dôkladne zvážil. Rokovalo sa o ňom so zainteresovanými stranami v rámci Koordinačnej skupiny pre plyn a nasledovali intenzívne konzultácie s odborníkmi z odvetvia a členskými štátmi. Na základe týchto konzultácií je navrhovaná 90 % miera naplnenia nevyhnutná a primeraná na zaistenie bezpečnosti dodávok počas zimy v prípade vážneho narušenia dodávok bez toho, aby to nadmerne zaťažovalo členské štáty, energetické spoločnosti alebo občanov.

Návrh je v súlade so širším súborom iniciatív na zvýšenie energetickej odolnosti Únie a na prípravu na možné núdzové situácie, najmä s návrhmi Komisie „Fit for 55“, predovšetkým s revíziou tretieho energetického balíka pre plyn (smernica 2009/73/EÚ a nariadenie 715/2009/EÚ), ktorých cieľom je regulovať konkurencieschopné trhy s dekarbonizovaným plynom a vytvoriť udržateľný energetický sektor v prospech európskych spotrebiteľov.

Ustanovenia týkajúce sa naplnenia zásobníkov v tomto návrhu sa majú prijať čo najskôr, aby sa zabezpečila ich účinnosť pred začiatkom vykurovacej sezóny v októbri 2022. Neskôr by sa mohli ľahko začleniť do nariadenia o vnútornom trhu s obnoviteľnými plynmi a zemným plynom a vodíkom.

(9)Členské štáty nemusia byť vždy schopné včas splniť ciele naplnenia z dôvodu technických problémov, ako sú problémy súvisiace s plynovodmi zásobujúcimi zásobníky alebo s vtláčacími zariadeniami. V takýchto prípadoch je vhodné, aby členské štáty mali flexibilitu na splnenie cieľa v neskoršej fáze. Cieľ naplnenia by však mal byť splnený čo najskôr, najneskôr však do 1. decembra, aby sa zaistila bezpečnosť dodávok v zimnom období.

(7)Systém „trajektórie plnenia“ musí umožňovať nepretržité monitorovanie počas celej vtlačnej sezóny (od 1. apríla do 30. septembra). Od roku 2023 sa bude skladovanie osobitne monitorovať aj vo februári (ďalej len „februárový kontrolný bod“), aby sa zabránilo náhlemu vyťaženiu plynu zo zásobníkov uprostred zimy, čo by mohlo spôsobiť problémy s bezpečnosťou dodávok pred koncom zimy.

(6)Na základe analýzy Komisie týkajúcej sa primeraných opatrení na zabezpečenie dodávok plynu, okrem iného aj únijnej posilnenej analýzy pripravenosti na riziká, ktorú vo februári 2022 vykonali Komisia a Koordinačná skupina pre plyn, je vhodné, aby členské štáty v zásade zabezpečili, aby skladovacie infraštruktúry na ich území boli do 1. novembra naplnené aspoň na 90 % svojej kapacity na úrovni členských štátov, s priebežnými cieľmi pre každý členský štát na máj, júl, september a február nasledujúceho roka. Je to potrebné na zabezpečenie primeranej ochrany európskych spotrebiteľov pred nedostatočnými dodávkami. Na rok 2022 sa bude uplatňovať nižší cieľ naplnenia na úrovni 80 % a nižší počet priebežných cieľov (august, september a október), pričom sa zohľadní, že nariadenie sa začne uplatňovať až po začiatku vtlačnej sezóny a členské štáty majú obmedzený čas na vykonanie tohto nariadenia.

(1)Hoci v minulosti došlo ku krátkodobým prerušeniam dodávok plynu, existujú viaceré faktory, ktoré odlišujú súčasnú situáciu od predchádzajúcich kríz v oblasti bezpečnosti dodávok. Stupňovanie ozbrojeného konfliktu na Ukrajine od februára 2022 viedlo k bezprecedentnému zvýšeniu cien. Tieto zvýšenia cien pravdepodobne zásadne zmenia motiváciu plniť zásobníky v Únii. V súčasnej geopolitickej situácii už nie je možné vylúčiť ďalšie narušenia dodávok plynu. To by mohlo vážne poškodiť občanov a hospodárstvo Únie, keďže Únia je stále do značnej miery závislá od zahraničných dodávok plynu, ktoré môžu byť zasiahnuté konfliktom.

(10)Okrem toho členské štáty nemusia byť schopné splniť ciele naplnenia v prípade stavu núdze v celej EÚ, t. j. v čase extrémneho nedostatku plynu. Ciele naplnenia by sa preto nemali použiť v prípadoch a v čase, keď Komisia vyhlási stav núdze v Únii alebo stav núdze na regionálnej úrovni podľa článku 12 nariadenia (EÚ) 2017/1938.

(11)Príslušné orgány nepretržite monitorujú plnenie podzemných zásobníkov s cieľom zabezpečiť splnenie ich vnútroštátnych trajektórií plnenia. Vnútroštátne trajektórie plnenia sú definované vzhľadom na rozpätie dvoch percentuálnych bodov. Ak je úroveň naplnenia v danom členskom štáte o viac ako 2 percentuálne body nižšia ako ciele trajektórie plnenia, príslušné orgány bezodkladne prijmú účinné opatrenia na zvýšenie tejto úrovne. Členské štáty o takýchto opatreniach informujú Komisiu a Koordinačnú skupinu pre plyn.

(12)Podstatné a trvalé odchýlenie sa od trajektórií plnenia môže ohroziť dosiahnutie primeraných úrovní skladovania, ktoré sú potrebné na zaistenie bezpečnosti dodávok v Únii v duchu solidarity. Z toho dôvodu by v prípade takýchto podstatných a trvalých odchýlok mala byť Komisia splnomocnená prijať účinné opatrenia, aby zabránila problémom s bezpečnosťou dodávok vyplývajúcim z nenaplnených zásobníkov. Pri rozhodovaní o primeraných opatreniach Komisia zohľadní osobitnú situáciu príslušného členského štátu, ako napríklad veľkosť zásobníkov vo vzťahu k domácej spotrebe plynu alebo význam daných zásobníkov pre bezpečnosť dodávok v regióne. Keďže toto nariadenie nadobudne účinnosť až po začiatku vtlačnej sezóny v roku 2022, vo všetkých opatreniach, ktoré Komisia prijme na riešenie odchýlok od trajektórie plnenia na rok 2022, by sa mala zohľadniť skutočnosť, že na vykonávanie tohto nariadenia na vnútroštátnej úrovni je menej času. Komisia by mala zabezpečiť, aby opatrenia neprekračovali rámec toho, čo je potrebné na zachovanie bezpečnosti dodávok, a neznamenala pre členské štáty, účastníkov trhu s plynom, prevádzkovateľov zásobníkov alebo občanov neprimeranú záťaž.

(13)Členské štáty by mali prijať všetky potrebné opatrenia, aby zabezpečili splnenie povinných cieľov naplnenia. Keďže v mnohých členských štátoch sú na podporu plnenia zásobníkov už zavedené rozdielne regulačné režimy, nestanovuje sa žiadny konkrétny nástroj na splnenie trajektórie plnenia a dosiahnutie cieľa naplnenia, a členské štáty si môžu vybrať nástroj, ktorý považujú za najvhodnejší pre svoj vnútroštátny systém za predpokladu, že budú dodržané podmienky článku 6 písm. b) bodu 2 a 3. Členské štáty sa preto môžu rozhodnúť, ktorý účastník alebo ktorí účastníci trhu budú povinní zabezpečiť plnenie zásobníkov. Môžu tiež rozhodnúť, či regulačné prostriedky, ako napríklad opatrenia, ktorými sa držiteľom kapacity uloží povinnosť uvoľniť nevyužitú kapacitu, ktoré sú možné podľa existujúcich trhových pravidiel EÚ, môžu postačovať na splnenie cieľov naplnenia, alebo či sú potrebné finančné stimuly, ktoré by mohli predstavovať štátnu pomoc. Členské štáty by mali využívať koordinované nástroje, ako sú platformy na nákup LNG, s inými členskými štátmi s cieľom maximalizovať využívanie LNG na napĺňanie zásobníkov a obmedziť infraštruktúrne a regulačné prekážky kombinovaného využívania LNG na napĺňanie zásobníkov.

(14)V oznámení Komisie COM(2022) 108 final z 8. marca 2022 s názvom „REPowerEU: spoločné európske pravidlá pre cenovo dostupnejšiu, bezpečnejšiu a udržateľnejšiu energiu“ sa v tejto súvislosti objasnilo, že právo Únie umožňuje členským štátom na účely zaistenia plnenia zásobníkov poskytovať štátnu pomoc dodávateľom podľa článku 107 ods. 3 písm. c) ZFEÚ, napríklad vo forme záruk („dvojsmerné rozdielové zmluvy“).

(15)Každé opatrenie prijaté na zaistenie naplnenia zásobníka plynu by malo byť nevyhnutné, presne vymedzené, transparentné, primerané, nediskriminačné a overiteľné, a nemalo by neprimerane narúšať hospodársku súťaž alebo účinné fungovanie vnútorného trhu s plynom, ani ohrozovať bezpečnosť dodávok plynu iných členských štátov ani Únie. Takéto prijaté opatrenia by predovšetkým nemali viesť k posilneniu dominantného postavenia alebo neočakávaným príjmom pre podniky, ktoré kontrolujú zásobníky alebo ktoré si zarezervovali, ale nevyužili uskladňovaciu kapacitu.

(16)Efektívne využívanie existujúcej infraštruktúry vrátane cezhraničných prepravných kapacít, zásobníkov a zariadení LNG je dôležitým faktorom pri zaisťovaní bezpečnosti dodávok v duchu solidarity. Otvorené hranice trhu s energiou sú kľúčové pre bezpečnosť dodávok, a to aj v časoch narušenia dodávok plynu na vnútroštátnej, regionálnej alebo únijnej úrovni. Žiadne opatrenie prijaté na zaistenie naplnenia zásobníkov plynu by preto nemalo blokovať alebo obmedzovať cezhraničné kapacity pridelené v súlade s ustanoveniami nariadenia Komisie (EÚ) 2017/459.

(17)Povinnosť skladovania bude predstavovať finančnú záťaž pre príslušné subjekty v tých členských štátoch, ktoré majú príslušné zásobníky na svojom území, zatiaľ čo zvýšenie úrovne bezpečnosti dodávok bude prínosom pre všetky členské štáty vrátane tých členských štátov, ktoré zásobníky nemajú. Aby sa v duchu solidarity rozdelila záťaž spočívajúca v zabezpečení dostatočného naplnenia zásobníkov v Únii v záujme zaistenia bezpečnosti dodávok, členské štáty bez zásobníkov by mali dodržiavať povinnosť využívať zásobníky v iných členských štátoch. V prípade, že neexistuje prepojenie s inými členskými štátmi alebo ak obmedzená cezhraničná prepravná kapacita alebo iné technické dôvody znemožňujú využívanie zásobníkov v iných členských štátoch, povinnosť by sa mala zodpovedajúcim spôsobom obmedziť.

(18)Takáto povinnosť by sa však nemala vzťahovať na členské štáty, ak spoločne s jedným alebo viacerými členskými štátmi so zásobníkmi vytvoria alternatívny mechanizmus rozdelenia zaťaženia. Takýto alternatívny mechanizmus môže okrem iného zohľadniť už existujúce rovnocenné právne záväzky týkajúce sa skladovania alternatívnych palív. Členské štáty by mali takéto alternatívne mechanizmy rozdelenia zaťaženia oznámiť Komisii.

(19)Opatrenia, ktorými sa zaťaženie týkajúce sa povinnosti skladovania rozdelí medzi členské štáty bez zásobníkov a členské štáty so zásobníkmi, môžu mať finančný vplyv na príslušných účastníkov trhu. Členské štáty bez zásobníkov preto môžu účastníkom trhu poskytnúť finančné stimuly alebo náhradu za výpadky príjmov alebo za náklady, ktoré im vznikli v dôsledku povinností, ktoré im boli uložené a ktoré nemožno pokryť príjmami. Ak je opatrenie financované prostredníctvom poplatku, daný poplatok sa nepridelí cezhraničným prepojovacím bodom.

(20)Účinné monitorovanie a podávanie správ je nevyhnutné na posúdenie povahy a rozsahu rizík súvisiacich s bezpečnosťou dodávok, ako aj na výber vhodných opatrení na riešenie takýchto rizík. Prevádzkovatelia zásobníkov by mali počas vtlačnej sezóny každý mesiac vykazovať úrovne naplnenia príslušným vnútroštátnym orgánom. Vlastníkom a prevádzkovateľom zásobníkov sa takisto odporúča, aby do centrálnej vykazovacej platformy pravidelne zadávali informácie o kapacite a úrovni naplnenia každého zásobníka

(21)Regulačné orgány by mali zohrávať dôležitú úlohu pri monitorovaní bezpečnosti dodávok, čo je jedna z úloh, ktoré regulačným orgánom vyplývajú z právnych predpisov o vnútornom trhu s energiou, a zabezpečovať rovnováhu medzi bezpečnosťou a nákladmi na opatrenia pre odberateľov. Komisia bude spolu s príslušnými orgánmi členských štátov monitorovať úrovne naplnenia.

(22)Mala by sa posilniť úloha Koordinačnej skupiny pre plyn, ktorá by mala mať výslovný mandát monitorovať výkonnosť členských štátov v oblasti bezpečnosti dodávok plynu a na tomto základe vypracovať najlepšie postupy v tejto oblasti. Komisia preto pravidelne podáva správy Koordinačnej skupine pre plyn, ktorá jej pomáha pri monitorovaní cieľov naplnenia a pri zabezpečovaní toho, aby boli splnené.

(23)Únia sa domnieva, že odvetvie zásobníkov má veľký význam pre Úniu, bezpečnosť jej dodávok energie a ďalšie základné bezpečnostné záujmy. Na základe toho sú zásobníky považované za kritickú infraštruktúru v zmysle smernice Rady 2008/114/ES z 8. decembra 2008 o identifikácii a označení európskych kritických infraštruktúr a zhodnotení potreby zlepšiť ich ochranu. Členské štáty by mali opatrenia podľa tohto nariadenia zohľadniť vo svojich národných energetických a klimatických plánoch a v správach o pokroku prijatých podľa nariadenia 2018/1999.

(24)Únia sa domnieva, že v sieti zásobníkov sú potrebné dodatočné záruky, aby sa zabránilo akémukoľvek ohrozeniu verejného poriadku a verejnej bezpečnosti v Únii a blahobytu občanov Únie. Členské štáty by mali zaistiť, aby každý prevádzkovateľ zásobníkov vrátane prevádzkovateľov kontrolovaných prevádzkovateľmi prepravných sietí bol certifikovaný podľa tohto nariadenia regulačným orgánom alebo iným príslušným orgánom určeným členským štátom s cieľom zabezpečiť, aby vplyv na prevádzkovateľov zásobníkov neohrozoval bezpečnosť dodávok energie ani žiadny iný základný bezpečnostný záujem v Únii alebo ktoromkoľvek členskom štáte. Na analýzu možných rizík v oblasti bezpečnosti dodávok v iných členských štátoch je dôležitá koordinácia medzi členskými štátmi pri posudzovaní bezpečnosti dodávok, ktorá by nemala rozlišovať medzi účastníkmi trhu a mala by byť v plnom súlade so zásadami dobre fungujúceho vnútorného trhu. S cieľom rýchlo zmierniť nebezpečenstvo nízkych úrovní skladovania by certifikácia mala byť uprednostňovaná a v prípade väčších zásobníkov a zásobníkov, ktorých úroveň naplnenia je v poslednom čase na trvalo nízkej úrovni, by sa mala vykonávať rýchlejšie, čím by sa malo zabezpečiť vylúčenie prípadných problémov s bezpečnosťou dodávok vyplývajúcich z kontroly nad takýmito veľkými zásobníkmi.

(25)Regulačné orgány by mali certifikáciu zamietnuť, ak osoba, ktorá priamo alebo nepriamo kontroluje prevádzkovateľa zásobníka alebo uplatňuje akékoľvek právo vo vzťahu k tomuto prevádzkovateľovi, môže ohroziť bezpečnosť dodávok energie alebo akýkoľvek iný základný bezpečnostný záujem na úrovni členského štátu, regionálnej úrovni alebo úrovni Únie. Pri tomto posúdení by regulačné orgány mali zohľadniť obchodné vzťahy, ktoré by mohli negatívne ovplyvniť motiváciu a schopnosť prevádzkovateľa zásobníka plniť zásobník, ako aj medzinárodné záväzky Únie a akékoľvek iné konkrétne skutočnosti a okolnosti prípadu. S cieľom zabezpečiť jednotné uplatňovanie týchto pravidiel v celej Únii, dodržiavanie medzinárodných záväzkov Únie, solidaritu a energetickú bezpečnosť v rámci Únie by regulačné orgány mali pri prijímaní rozhodnutí o certifikácii v čo najväčšej miere zohľadniť stanovisko Komisie. Ak regulačný orgán zamietne certifikáciu, mal by mať právomoc požadovať od akejkoľvek osoby, aby sa vzdala podielu alebo práva, ktoré má vo vzťahu k prevádzkovateľovi zásobníkov, a stanoviť v tomto ohľade príslušnú lehotu, nariadiť akékoľvek iné vhodné opatrenie na zabezpečenie toho, aby táto osoba alebo tieto osoby nemali žiadnu kontrolu alebo právo vo vzťahu k danému prevádzkovateľovi zásobníka, a rozhodnúť o vhodných kompenzačných opatreniach. Akékoľvek opatrenie prijaté v rozhodnutí o certifikácii na riešenie rizík bezpečnosti dodávok alebo iných základných bezpečnostných záujmov by malo byť nevyhnutné, presne vymedzené, transparentné, primerané a nediskriminačné.

(26)Pokiaľ by mali podniky nakupovať viac plynu, keď je plyn drahý, mohlo by to ešte viac zvýšiť ceny. Toto nariadenie je preto sprevádzané odstránením vstupných a výstupných taríf za prepravnú kapacitu do zásobníkov a zo zásobníkov, čím sa skladovanie pre účastníkov trhu zatraktívni. Regulačné orgány a orgány na ochranu hospodárskej súťaže by takisto mali využiť svoje právomoci na účinné vylúčenie neprimeraného zvyšovania taríf za skladovanie.

(27)Vzhľadom na výnimočné okolnosti súčasnej situácie a neistotu súvisiacu s budúcim geopolitickým vývojom sa členské štáty vyzývajú, aby splnili ciele naplnenia čo najskôr a v každom prípade najneskôr v lehotách stanovených v tomto nariadení.

(28)Vzhľadom na bezprostredné ohrozenie bezpečnosti dodávok spôsobené súčasným ozbrojeným konfliktom by toto nariadenie malo nadobudnúť účinnosť dňom nasledujúcim po jeho uverejnení v Úradnom vestníku. S cieľom zabezpečiť súlad s návrhom Komisie COM(2021) 804 final týkajúcim sa nariadenia Európskeho parlamentu a Rady o vnútornom trhu s obnoviteľnými plynmi a zemným plynom a vodíkom (prepracované znenie) by sa toto nariadenie malo uplatňovať len dovtedy, kým sa neprijme a nenadobudne účinnosť nariadenie o vnútornom trhu s obnoviteľnými plynmi a zemným plynom a vodíkom podľa uvedeného návrhu Komisie COM(2021) 804 final, v ktorom sa zohľadnia zmeny zavedené týmto nariadením,